VM i ishockey 2003

Verdensmesterskabet i ishockey 2003 var det 67. verdensmesterskab i ishockey gennem tiden. Mesterskabet blev afgjort i flere niveauer. Det egentlige verdensmesterskab (tidl. A-VM) med deltagelse af de 16 bedste hold blev spillet i Helsinki, Tampere og Turku, Finland i perioden 26. april – 11. maj 2003.

Canada vandt VM for 22. gang. Dermed tangerede de Sovjetunionens rekord for flest VM-titler gennem tiden. Sverige vandt sølv efter at have tabt finalen mod Canada med 2-3 efter sudden death.

De 12 næstbedste hold spillede VM i 1. division (tidl. B-VM) i to grupper i hhv. Ungarn og Kroatien. 2. Division (tidl. C-VM) blev spillet i to grupper i hhv. Sydkorea og Bulgarien, mens 3. division (tidl. D-VM) afvikledes i New Zealand.

VM 

Det egentlige VM (tidl. A-VM) blev spillet i Finland i perioden 26. april – 11. maj 2003. Tre ishockeyhaller blev anvendt: Hartwall Areena i Helsinki, Tampere Ishal i Tampere og Elysée Arena i Turku.

16 lande deltog i mesterskabet. Heraf havde de 13 hold kvalificeret sig ved at slutte som de 13 bedste ved VM i ishockey 2002. Japan havde kvalificeret sig fra Fjernøstens kvalifikation ved at slå Kina 15-0 i en kvalifikationskamp i Hachinohe City, Aomori, Japan. De sidste to lande, Hviderusland og Danmark, havde kvalificeret sig ved at vinde hver deres 1. divisionsgruppe ved VM 2002. Det var Danmarks første deltagelse ved et A-VM siden 1949.

Indledende runde 

De 16 lande var ved lodtrækning blevet inddelt i fire grupper á fire hold. De tre bedste fra hver gruppe gik videre til mellemrunden, mens det dårligste hold fra hver gruppe fortsatte i nedrykningsspillet.

Mellemrunde 

De tre bedste fra hver indledende gruppe gik videre til mellemrunden, hvor holdene fra gruppe A og D samledes i gruppe E, mens holdene fra gruppe B og C samledes i gruppe F. Resultaterne fra den indledende runde blev taget med til mellemrunden. De fire bedste hold i hver gruppe gik videre til kvartfinalerne.

Slutspil

Nedrykningsspil 

De fire hold, der sluttede på sidstepladsen i de fire indledende grupper, spillede nedrykningsspil. Det bedste hold kvalificerede sig til næste VM, mens de to dårligste ikke-asiatiske hold "rykkede ned" i 1. division. Japan måtte igen året efter deltage i kvalifikationen i Fjernøsten.

Gruppe G

Resultaterne betød, at Hviderusland og Slovenien rykkede ned i 1. division, mens Japan igen måtte kvalificere sig til VM 2004 gennem Fjernøstens kvalifikation.

1. division 

De 12 næstbedste hold spillede om verdensmesterskabet i 1. division (tidl. B-VM). Holdene var inddelt i to grupper, der spillede alle-mod-alle, og de to gruppevindere kvalificerede sig til næste års A-VM. De to hold, der sluttede på sidstepladsen i hver gruppe, rykkede ned i 2. division.

Gruppe A blev spillet i Budapest, Ungarn, mens gruppe B blev afviklet i Zagreb, Kroatien.

Dermed kvalificerede Kasakhstan og Frankrig sig til A-VM 2004, mens Litauen og Kroatien rykkede ned i 2. division.

2. division 

De 12 tredjebedste hold spillede om verdensmesterskabet i 2. division (tidl. C-VM). Holdene var inddelt i to grupper, der spillede alle-mod-alle, og de to gruppevindere kvalificerede sig til næste års VM i 1. division. De to hold, der sluttede på sidstepladsen i hver gruppe, rykkede ned i 3. division.

Gruppe A blev spillet i Seoul, Sydkorea, mens gruppe B blev afviklet i Sofia, Bulgarien.

Dermed kvalificerede Sydkorea og Belgien sig til VM i 1. division året efter, mens Mexico og Island rykkede ned i 3. division.

3. division 

VM i 3. division blev spillet i Auckland, New Zealand. De to bedste hold rykkede op i 2. division.

Dermed kvalificerede New Zealand og Luxembourg sig til det efterfølgende VM i 2. division.

Kilder / eksterne henvisninger 
 IIHF (officiel hjemmeside)
 VM i ishockey (officiel hjemmeside)

2003
Ishockey i 2003